This is хорошо

«**This is хорошо**» — расейскамоўнае інтэрнэт-шоў, якое выпускалася з 16 кастрычніка 2010 году па 8 ліпеня 2019 году ў Латвіі. Перадача выходзіла два разы на тыдзень звычайна аўторкамі і пятніцамі. З 21 студзеня па 14 траўня 2012 году праграма трансьлявалася на Першым канале ў рамках шоў «Першая кляса» з Іванам Ахлабысьціным. 21 верасьня 2012 году ў Рызе адбылася прэм’ера кароткамэтражнага дакумэнтальнага фільму «Інтэрнэт-шоў».

## Апісаньне
Блог прысьвечаны агляду папулярных відэаролікаў у Інтэрнэце, па аналёгіі з шоў амэрыканскага аглядальніка Рэя Ўільяма Джонсана.

Вядоўца праграмы Стас Давыдаў дае свае камэнтары да відэаролікаў, дасланых гледачамі. У канцы перадачы звычайна выкарыстоўваецца інтэрактыў. У раньніх выпусках перадачы ўдзельнічаў яшчэ адзін пэрсанаж — асьвятляльніца Насьценька (дакладней, яе голас), якая пачала зьяўляцца зноў са 164 выпуску. Адметная рыса праекту — адсутнасьць нецэнзурнай лаянкі, таму гледачы YouTube успрымаюць блог «This is хорошо» як альтэрнатыву іншаму папулярнаму блогу «+100500». Абодва блогі зьяўляюцца расейскамоўнымі аналягамі шоў Рэя Ўільяма Джонсана, хоць «TiХ» здымаецца ў Рызе.

З 29 выпуску пытаньні здымаюцца, а ня пішуцца. З 48 выпуску шоў выходзіць у HD-фармаце, а з 55 выпуску шоў стала выходзіць з інтэрактыўнымі субтытрамі на ангельскай мове для замежных карыстачоў.

70, 96 і 141 выпускі правёў Руслан Усачоў. Дадзены факт быў ня вельмі дружалюбна ўспрыняты гледачамі — усе тры разы ролікі набралі значна больш «Мне не спадабалася», чым у астатніх выпусках. Большасьць камэнтатараў палічыла Руслана недастаткова артыстычным. 146 выпуск правёў Ільля Прусікін, што таксама было сустрэта вельмі холадна.

З 87 выпуску праект зьмяніўся візуальна: стваральнікі зьмянілі надпісы на экране зь белых у шэрыя зь белай аблямоўкай, мікрафон перамясьцілі ў ніжнюю частку кадра, памянялі дызайн каналу на YouTube і фон, на якім здымаецца вядоўца, а таксама прыбралі «Індыкатар спантанай утрапёнасьці». З 97 выпуску ў адказах на пытаньні, якія паказваюцца ў канцы відэа, выпраўляюцца памылкі. А з 100-га выпуску, чалавек, чыё відэапытаньне для інтэрактыву было ўключана ў выпуск, атрымлівае фірмовую футболку ад каманды «This is хорошо».
 

## Папулярнасьць
За першы год перадача набрала 180 мільёнаў праглядаў. А да сярэдзіны чэрвеня 2012 году — больш за 270 мільёнаў. Канал зьяўляецца 6-м па колькасьці праглядаў у катэгорыі «Гумарысты» (па ўсім сьвеце). У расейскамоўным сэгменце па гэтым паказчыку блог займае другое месца.

У 2011 годзе праект стаў уладальнікам прэміі «Найлепшы відэаблог Рунэту». Улетку таго ж году ўсе тры стваральнікі праекту былі запрошаны на тэлеперадачу «Без цэнзуры» на латвійскім канале TV5 Riga.

## Стваральнікі
Над праектам працуюць тры чалавекі:
* Стас Давыдаў — *вядоўца*;
* Віталь Галаванаў — *кіраўнік праекту, праца зь відэа*;
* Сяргей Федарэнка — *PR-частка, зваротная сувязь*.

## Факты
* 20 выпуск правёў ня Стас Давыдаў, а «голас Насьценькі».
* З 80 выпуску выпускі нумаруюцца на прэвію-малюнку самага выпуску.
* З 1 верасня 2011 году шоў выходзіць з ангельскімі субтытрамі.
* Па выніках конкурсу пародыяў на CarambaTV.ru шоў «This is хорошо» атрымала прыз (iPad 2) за найлепшую пародыю на «+100500».
* На сваёй старонцы «Вконтакте» Стас Давыдаў зьмесцаваў жартоўнае відэа, у якім тлумачыцца, чаму Насьценькі больш няма ў «This is хорошо».
* Соты юбілейны выпуск быў зроблены не такім, як звычайна — у гэтым эпізодзе аглядалася 10 (а не 3) відэа, сам выпуск ідзе 9:45 хвілінаў (самы доўгі эпізод), была зьменена застаўка і лягатып шоў.
* Са 106 па 111 выпускі ў эпізодах зьяўляліся коды для актывацыі бэта-вэрсіі гульні Diablo III. У 110 і 111 коды былі жартоўна «схаваны». Як заявіў Стас Давыдаў, усяго будзе паказана 10 ключоў, аднак было паказана толькі 9.
* У 110 выпуску, у гонар сьвята 1 красавіка, перадачу вёў намаляваны Стас Давыдаў, створаны Андрэем Ніфедавым, аўтарам блогу «Нінэль Пофиг».
* У 133 выпуску ўпершыню быў скарыстаны скрымэр («пугалка»), з-за чаго ролік атрымаў мноства неўхвальных водгукаў і адзнак «Не падабаецца». Крыху пазьней Стас Давыдаў на сваім YouTube-канале выклаў відэа, якое дэманструе яго меркаваньне з нагоды такой рэакцыі Інтэрнэт-супольнасьці на гэты выпуск.
* У 164 выпуску ў праект вярнулася Насьценька.

### Выдаленьні выпускаў
* 71 выпуск быў выдалены YouTube з-за заявы пра парушэньне аўтарскіх правоў, атрыманага ад OJSC TNT Broadcasting Network (ААТ «ТНТ-Тэлесетка»), але быў адноўлены празь месяц.
* 19 лютага 2012 гады 72 выпуск быў выдалены з-за парушэньня аўтарскіх правоў Barbara Roettger.
* 25 лютага 2012 гады 37 выпуск быў выдалены з-за парушэньня аўтарскіх правоў Яўгенія Догі.
* 4 чэрвеня 2012 гады 33 выпуск быў выдалены з-за парушэньня аўтарскіх правоў «armin demehri».
* 18 чэрвеня 2012 гады 125 выпуск быў выдалены з-за парушэньня аўтарскіх правоў PCCW Media Limited.
Выдаленыя выпускі ў далейшым былі адноўлены.

## Глядзіце таксама
* +100500
* Рэй Ўільям Джонсан

## Крыніцы

## Вонкавыя спасылкі

* Афіцыйны сайт праекту
* This is Добра на Першым канале
* 
* This is Добра Вконтакте

Катэгорыя:Вэб-сэрыялы
Катэгорыя:Зьявіліся ў 2010 годзе
Катэгорыя:Сеткавы фальклёр
Катэгорыя:Расейскія тэлевізійныя праграмы